Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 ม.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 0.66 จุด (+0.04%) ปิดภาคเช้าที่ 1,822.49 จุด ด้วยมูลค่าการซื้อขาย 37,693.8 ล้านบาท
Most Positive Impact: CPN (+0.78 จุด), KTC (+0.71 จุด), LH (+0.60 จุด)
Most Negative Impact: AOT (-0.71 จุด), BJC (-0.50 จุด), KBANK (-0.48 จุด)
แนวโน้มตลาดบ่าย
SET Index ยังแข็งแกร่งเคลื่อนไหวได้ในกรอบที่วางเอาไว้ 1,814 – 1,830 จุด แรงซื้อสลับกลุ่มลงทุนยังเป็นตัวช่วยสำคัญ ที่ชดเชยการขายทำกำไรในกลุ่มพลังงาน ธนาคาร สอดคล้องกับที่บทวิเคราะห์ Daily View เช้าวันนี้
ช่วงบ่ายติดตามผลการประชุมของคณะกรรมการค่าจ้างไตรภาคี คาดว่าจะมีมติอนุมัติการปรับขึ้นค่าแรงขั้นต่ำ 2-15 บาทต่อวัน โดยจะเริ่มมีผลบังคับใช้ในสิ้นเดือนเดียวกันเป็นต้นไป โดยเป็นการปรับขึ้นในอัตราที่ไม่เท่ากันในแต่ละจังหวัด
KS Research ประเมินผลจากการปรับเพิ่มขึ้นค่าแรงครั้งนี้จะไม่ส่งผลต่อดัชนีราคาผู้ผลิต (PPI) เนื่องจากเป็นการปรับเพิ่มขึ้นเพียง 2-5% เท่านั้น ซึ่งน้อยมากเมื่อเทียบกับการปรับขึ้นค่าแรงขั้นต่ำในปี 2555 และ 2560 กว่า 40% จนเป็น 300 บาทต่อวัน นอกจากนั้นที่ผ่านมาตลาดแรงงานอยู่ในสภาวะตึงตัว (อัตราว่างงานต่ำเพียง 1.2%) การปรับเพิ่มขึ้นค่าแรงดังกล่าว จึงไม่มีผลต่อระดับค่าแรงขั้นต่ำที่ผู้ใช้แรงงานได้รับอยู่ในทุกวันนี้
มองภาคก่อสร้างจะได้รับผลกระทบจำกัด โดย KS Research ให้ความสำคัญเกี่ยวกับรายได้และการเติบโตของกำไรในปี 2561 มากกว่า เลือก STEC SYNTEC PYLON เป็นหุ้นเด่นของกลุ่ม
หุ้นแนะนำ STEC GUNKUL SC
Alternative Trading:
SET50 Futures : S50H18 รับรู้กำไร 17.3 จุดจากการลงทุนในรอบที่ผ่านมา สำหรับวันนี้ให้พักการลงทุนเพื่อรอการทดสอบ 1,170 จุดให้แน่ชัดก่อนมากำหนดกลยุทธ์อีกครั้ง